stanford-oval/wikipedia huggingface dataset:
Henri Johansson
Tilastot

1* = sarjan paras
1 = oma ennätys
| Kausi | Joukkue | Runkosarja> O | Runkosarja> M | Runkosarja> S | Runkosarja> P | Runkosarja> J | Pudotuspelit> O | Pudotuspelit> M | Pudotuspelit> S | Pudotuspelit> P | Pudotuspelit> J | Mitali |
| --- | --- | --- | --- | --- | --- | --- | --- | --- | --- | --- | --- | --- |
| 2002–2003 | Classic | 18 | 0 | 0 | 0 | 0 | 3 | 0 | 0 | 0 | 0 | – |
| 2003–2004 | Classic | 31 | 18 | 16 | 34 | 2 | 11 | 8 | 5 | 13 | 2 | – |
| 2004–2005 | Classic | 32 | 34 | 19 | 53 | 0 | 8 | 2 | 2 | 4 | 0 | pronssi |
| 2005–2006 | Classic | 33 | 37 | 39 | 76 | 6 | 4 | 4 | 5 | 9 | 2 | – |
| 2006–2007 | Classic | 26 | 36 | 33 | 69 | 2 | 9 | 10 | 7 | 17 | 0 | hopea |
| 2007–2008 | Classic | 22 | 29 | 22 | 51 | 2 | 11 | 8 | 10 | 18 | 0 | hopea |
| 2008–2009 | Classic | 25 | 40* | 23 | 63 | 16 | 3 | 4 | 1 | 5 | 0 | – |
| 2009–2010 | Nokian KrP | 26 | 38* | 19 | 57* | 13 | 3 | 5 | 1 | 6 | 2 | – |
| 2010–2011 | Nokian KrP | 24 | 19 | 24 | 43 | 6 | 3 | 4 | 2 | 6 | 4 | – |
| 2011–2012 | Nokian KrP | 26 | 62* | 29 | 91* | 0 | 0 | 0 | 0 | 0 | 0 | – |
| 2012–2013 | Nokian KrP | 26 | 25 | 29 | 54 | 4 | 0 | 0 | 0 | 0 | 0 | – |
| 2013–2014 | Nokian KrP | 24 | 32 | 26 | 58 | 4 | 0 | 0 | 0 | 0 | 0 | – |
| 2014–2015 | Nokian KrP | 22 | 20 | 12 | 32 | 2 | 0 | 0 | 0 | 0 | 0 | – |
| 2015–2016 | Nokian KrP | 22 | 21 | 21 | 42 | 14 | 0 | 0 | 0 | 0 | 0 | – |
| 2016–2017 | Nokian KrP | 26 | 52* | 21 | 73* | 0 | 5 | 3 | 7 | 10 | 2 | – |
| 2017–2018 | Nokian KrP | 25 | 43* | 24 | 67* | 4 | 12 | 15 | 10 | 25 | 0 | pronssi |
| 2018–2019 | Nokian KrP | 26 | 42 | 22 | 64 | 4 | 4 | 2 | 4 | 6 | 0 | – |
| 2019–2020 | Nokian KrP | 26 | 24 | 33 | 57 | 6 | 3 | 2 | 0 | 2 | 0 | – |
| 2020–2021 | Nokian KrP | 26 | 37 | 26 | 63 | 0 | 15 | 10 | 11 | 21 | 0 | pronssi |
| 2021–2022 | Nokian KrP | 24 | 22 | 26 | 48 | 2 | 16 | 9 | 13 | 22 | 0 | hopea |
| 2022–2023 | Nokian KrP | 31 | 31 | 25 | 56 | 2 | 15 | 16 | 6 | 22 | 0 | hopea |
| 2023–2024 | Nokian KrP | 32 | 16 | 10 | 26 | 4 | 13 | 2 | 1 | 3 | 0 | pronssi |
|  |  | Runkosarja | Runkosarja | Runkosarja | Runkosarja | Runkosarja | Pudotuspelit | Pudotuspelit | Pudotuspelit | Pudotuspelit | Pudotuspelit |  |
|  |  | O | M | S | P | J | O | M | S | P | J |  |
| Yhteensä | Yhteensä | 573 | 678 | 499 | 1177 | 93 | 138 | 104 | 85 | 189 | 12 |  |
Ennätyksiä

Salibandyliiga:
Eniten pisteitä kaudessa runkosarjan otteluissa (26 ottelun sarja): 91 (62+29)
Eniten maaleja kaudessa runkosarjan otteluissa (26 ottelun sarja): 62
Eniten tehopisteitä yhdessä ottelussa: 10 (9+1) (2005–2006), jakaa ennätyksen kahden muun pelaajan (Lasse Riitesuo ja Sami Johansson) kanssa.
Eniten maaleja yhdessä ottelussa: 9 (2005–2006), jakaa ennätyksen Riitesuon kanssa.
Nopeimmat 5 maalia ottelussa: 09.28 (2005–2006)
Nopeimmat 6 maalia ottelussa: 10.15 (2005–2006)
Nopeimmat 7 maalia ottelussa: 13.07 (2005–2006)
Nopeimmat 8 maalia ottelussa: 36.03 (2005–2006)
Nopeimmat 9 maalia ottelussa: 36.52 (2005–2006)
Kuukauden pelaaja: Joulukuu 2005, Tammikuu 2007 ja Marraskuu 2009
Henkilökohtaiset:
Runkosarjan pistepörssin voittaja: 38+19=57 (2009–2010), 62+29=91 (2011–2012), 52+21=73 (2016-2017) ja 43+24=67 (2017-2018)
Runkosarjan maalipörssin voittaja: 40 (2008-2009), 38 (2009–2010), 62 (2011–2012), 52 (2016-2017) ja 43 (2017-2018)
Tuplapelaaja: 2009–2010, 2010–2011 ja 2011–2012
Kauden IS-Tähdet voittaja: 27 Tähteä (2009–2010)
Kauden veikkauspörssi voittaja: 38 Pistettä (2011–2012)
Kaudella eniten maaleja tyhjään maaliin: 3 (2011–2012)
Kaudella eniten voittomaaleja: 5 (2011–2012)
Eniten laukauksia kaudella: 320 (2011–2012)
Opaskoirakoulu

| Opaskoirakoulu |
| --- | --- |

Sijainti:  Siltaniitynkuja 1, 01260 Vantaa
Koordinaatit:  60.2924°N, 25.0976°E
Tyyppi:  opaskoiria näkövammaisille kouluttava oppilaitos
Perustettu:  1940 (aluksi opaskoirakoulutus sotakoirakoulussa Hämeenlinnassa)
Rehtori:  Opaskoirakoulun päällikkö Riitta Liimatainen
Oppilaita:  vuosittain valmistuu 20–30 opaskoiraa (2013–2015)
Verkkosivut
Opaskoirakoulu on Vantaan Itä-Hakkilassa toimiva oppilaitos, jossa koulutetaan opaskoiria näkövammaisten käyttöön. Se on suurin kolmesta Suomessa toimivasta, opaskoiria tuottavasta koirakoulusta. Opaskoirakoulu on Näkövammaisten Keskusliitto ry:n alainen yksikkö. Koulutuksen lisäksi Opaskoirakoulu myös kasvattaa koiria. Koulua johtaa Riitta Liimatainen.
Historia

Opaskoirien koulutus oli tarkoitus aloittaa Suomessa 1939, mutta talvisodan syttyminen sekoitti suunnitelmat. Ruotsista lahjoitettiin 1940 sotasokeille viisi koulutuksensa aloittanutta koiraa, joiden mukana tuli kouluttaja Lars Svartengren. Koulutuksesta vastasi aluksi Hämeenlinnassa sijaitseva sotakoirakoulu. Koulutuksen rahoitti pitkään Suomen Punainen Risti. Espoon Mäkkylään valmistui 1947 opaskoirakoulu, ja tuolloin koulutuksesta vastasivat Sotasokeat ry ja Sotainvalidien Veljesliitto.
Vuonna 1976 vastuu toiminnasta siirtyi Opaskoirasäätiölle. Näkövammaisten Keskusliiton otettua vastuun alkoi uuden koulun suunnittelu. Koulu valmistui 1987 Vantaan Itä-Hakkilaan.
Koirat

Koulu kasvattaa lähes kaikki koirat itse, mutta jonkin verran ostetaan koiria muilta kasvattajilta. Koulu saa joskus myös pentulahjoituksia.
Yleisin opaskoirarotu on labradorinnoutaja, joita oli vuoteen 1998 mennessä koulutettu 686. Seuraavaksi yleisimmät ovat saksanpaimenkoira 489, rottweiler 62 ja kultainennoutaja 10. 1960-luvulle saksanpaimenkoirat olivat kasvatuksessa enemmistönä, mutta viime ajat kasvatuksen pääpaino on ollut labradorinnoutajassa, joka on myös koulun oman Opas-kennelnimen rotu. Pentuja syntyy vuosittain noin 50.
Aiheesta muualla

Mikko Räsänen: Opaskoirakoululla kuhisee uusia oppilaita: Kuvat pentueista hurmaavat Facebookissa 23.09.2015. radionova.fi. Viitattu 15.5.2016.
Opaskoira ei turhia jonota 12.11.2010. yle.fi. Viitattu 15.5.2016.
Aiheesta muualla > Kirjallisuutta

Juha Herttuainen, Opaskoirat, Opaskoirayhdistys, 1998
Helman heilahdus

| Helman heilahdus |
| --- | --- |
 Helman heilahdus.
Nimi:  Helman heilahdus
Tekijä:  Aarne Jämsä
Valmistumisvuosi:  2015
Julkistettu:  2015
Taiteenlaji:  taidegrafiikka
Teostyyppi:  Taidekuva
Materiaali:  Alumiini
Korkeus:  7,2 metriä
Leveys:  51 metriä
Omistaja:  Suomen valtio
Kokoelma:  Kansallisgalleria
Sijainti:  Helsinki-Vantaan lentoaseman rautatieasema
Koordinaatit:  60°18′57.6″N, 024°58′8.4″E
Helman heilahdus on Helsinki-Vantaan lentoaseman rautatieasemalla maan alla 45 metrin syvyydessä olevalle laituritasolle sijoitettu kaksiosainen panoraamateos, joka on toteutettu Aarne Jämsän piirtämien kuvien mukaan alumiinilevyille painamalla. Teos kuvaa draperioita.
Taideteos

Helman heilahdus on asetelma, jossa on laskostettuja kankaita, pitsejä ja paljetteja. Kuvat on sijoitettu molemmin puolin laiturialuetta junaratojen toisella puolella oleville seinustoille.
Teospari on toteutettu Aarne Jämsän piirrosten pohjalta. Piirrokset on skannattu, ja sen jälkeen suurennettu tietokoneella ja painettu alumiinilevyille. Teoksen pituus on yhteensä 51 metriä ja korkeus 7,2 metriä, ja sen pinta-ala on 690 neliömetriä. Helman heilahdus on yksi suurimmista taideteoksista Suomessa. Jämsä hankki malliksi tarvitsemiaan tekstiilejä kirpputoreilta ja joillakin kirpputorilla häntä luultiin transvestiitiksi hankitojensa vuoksi.
Jyrki Siukonen kirjoitti teoksen ”suuresta, piirroksellisesta alamaailmasta, jonka kätköistä paljastuu velvettiä ja satiinia”:
Mummolan vintin vaatekaappi, jonka hämärässä valossa lapset harrastavat pukeutumisleikkejä? Lipaston harvoin avattu laatikko, unohtuneiden ajatusten juhlava kätkö, jota tutkiessa aikuisen mieleen saattaa palata silkin kiilto ja viileän eroottinen kahina? Se on kosketuksen muisti, oman kehollisuutemme lähettämä lahja menneisyydestä.
Kutsukilpailu

Kun Kehäradan asemakaavaa laadittiin, Vantaan kaupunki edellytti, että asemia elävöitetään taiteella. Kehäradalle tehtiinkin ympäristötaiteen kaava ensimmäisenä Suomessa. Taide asemilla yhdessä niiden tunnusvärien ja äänimaisemien kanssa antaa niille tunnistettavan yksilöllisen luonteen. Valtion taideteostoimikunta järjesti Kari Cavénille, Aarne Jämsälle ja Santeri Tuorille kesäkuussa 2010 kutsukilpailun, jotta Lentoaseman juna-asemalle saadaan kaavan edellyttämä taideteos. Jämsä voitti kilpailun ehdotuksellaan. Arvostelulautakunta piti Jämsän teosta yllättävänä ja omaperäisenä, ja se oli lautakunnan mukaan ”sekä monumentaalisen jylhä että humoristinen”. Lautakunta oli tyytyväinen kilpailun tasoon. Kaikki ehdotuksista oltaisiin voitu toteuttaa asemalle, vaikka ne erosivat toisistaan.
Ympäristötaiteen säätiö valitsi vuonna 2015 Kehäradan taiteen ympäristötaidekohteeksi. Palkintoperustelussa todettiin muun muassa ”kehäradan taide on oiva esimerkki taiteen nivomisesta osaksi julkista ympäristöä suunnitteluvaiheesta lähtien”. Kokonaisuuden ovat tilanneet Vantaan kaupunki, Liikennevirasto ja Finavia Oy.
Kuvia teoksesta

Kuva Helman heilahdus -teoksen toisesta osasta.
Yksityiskohta teoksesta
Yksityiskohta teoksesta
Aiheesta muualla

Teos: Helman heilahdus, Aarne Jämsä Kansallisgalleria. Viitattu 5.1.2021.
Aarne Jämsä: Helman heilahdus (luonnos Kehäradalle) Kuvataiteilijamatrikkeli. Viitattu 5.1.2021.
XDS Astana Team

XDS Astana Team (UCI-tallikoodi XAT) on kazakstanilaisen Astana-yritysryhmän sponsoroima maantiepyöräilyn ammattilaistalli, joka osallistuu UCI World Tour -sarjaan. Hiilikuitutuotteita valmistava kiinalainen XDS, eli Xidesheng, on ollut tallin pääsponsori kaudesta 2025 alkaen. Talli on tunnettu aiemmin nimillä Liberty Seguros-Würth Team, Würth Team, Astana-Würth Team, Astana Team, Astana - Premier Tech ja Astana Qazaqstan Team. Tallin pääsponsorina toimi aiemmin Liberty Seguros, joka vetäytyi toukokuussa 2006 kun kävi ilmi, että tallin urheilupäällikkö Manolo Saizin epäiltiin sotkeutuneen doping-skandaaliin. Heinäkuun 3. saakka saksalainen Würth toimi yrityksen sponsorina. Kuitenkin vuoden 2006 Ranskan ympäriajon jälkeen, johon talli ei osallistunut, Würth päätti lopettaa tallin sponsoroinnin toistaiseksi.
Tallin kapteenin Aleksandr Vinokurovin annettua positiivisen dopingnäytteen vuoden 2007 Ranskan ympäriajon 13. etapin jälkeen tehdyssä testissä, tallia pyydettiin vetäytymään kilpailusta välittömästi ja talli noudatti pyyntöä. Vinokurovin B-näytekin oli positiivinen, jonka jälkeen Astana irtisanoi hänet. Elokuussa 2007 myös tallin toinen kazakstanilaistähti Andrei Kašetškin jäi kiinni dopingista.
Johan Bruyneel tuli Astanan tallipäälliköksi kaudelle 2008, ja toi aiemmin johtamastaan Discovery Channel -joukkueesta mukanaan useita huippupyöräilijöitä, kuten Alberto Contadorin. Astana ei saanut osallistua Ranskan ympäriajoon 2008, mutta Contador voitti sekä Italian että Espanjan ympäriajon. Seuraavalla kaudella Lance Armstrong teki paluun ammattilaiseksi edustaen kazakstanilaistallia. Contador voitti Ranskan ympäriajon, mutta hänen henkilökohtaiset välinsä kolmanneksi sijoittuneen Armstrongin kanssa eivät olleet hyvät. Kaudeksi 2010 Armstrong perusti uuden tallin, Team RadioShackin, johon siirtyi myös tallipäällikkö Bryuneel ja useita Astanan ajajia. Aleksandr Vinokurov teki puolestaan paluun kazakstanilaistalliin kilpailukieltonsa jälkeen Espanjan ympäriajossa 2009. Seuraavana vuonna Contador voitti Ranskan ympäriajon, mutta lähti tallista kauden jälkeen.
Historia > ONCE

Tallin historia liittyy espanjalaiseen pyöräilytalliin ONCE, jota sponsoroi Espanjan sokeiden yhdistyksen lotto. Tallin manageri Manolo Saiz, joka oli tuolloin yksi harvoista tallipäälliköistä, jotka eivät itse olleet olleet ammattilaisajajia, toi pyöräilyyn uusia käytäntöjä. Hän toi muun muassa ammattimaisemman johtamistavan, valmennuksen tiukemman seurannan, varusteiden valintaan ja harjoitteluun liittyviä muutoksia. Saiz tunnettiin vahvana persoonana ja hänen temppunsa ovat osa pyöräilykulttuuria. Vuoden 2003 Espanjan ympäriajossa hänen ei sallittu osallistua kilpailijoita seuraavaan kulkueeseen, koska hän oli aiemmin loukannut suullisesti erästä moottoripyöräkuvaajaa. Hänen kommenttinsa päätyivät suoraan tv-lähetykseen.
ONCE-talli muistetaan parhaiten tallissa 1990-luvulla ajaneista ranskalaisesta Laurent Jalabertista sekä sveitsiläisestä Alex Züllestä, jotka hallitsivat kevään klassikkokilpailuja, kuten Pariisi-Nizza, La Flèche Wallonne, Sveitsissä ajettavaa Tour de Romandie -kilpailua sekä Espanjan ympäriajoa. Talli oli aktiivinen myös Ranskan ympäriajossa, jossa Jalabert voitti useita osuuksia ja talli hallitsi joukkueaika-ajoa. Aika-ajoon erikoistuneen Abraham Olanon liityttyä talliin se pystyi kilpailemaan vahvasti pyöräilyn suurissa ympäriajoissa.
ONCE'n sponsorisopimus oli niin onnistunut, että se sai 100 prosentin tunnettuvuuden Espanjassa. Käytännössä jokainen espanjalainen tiesi mikä ONCE oli ja mitä se valmisti. Kauden 2003 lopussa ONCE päätti lopettaa sponsoroinnin ja Saiz löysi uudeksi sponsoriksi Liberty Seguroksen, joka halusi lisätä tuotemerkkinsä tunnettuutta Espanjassa. Useimmat ajajat mukaan lukien nouseva tähti Isidro Nozal ja veteraani Igor González de Galdeano jatkoivat tallissa sponsorin vaihtumisesta huolimatta. Myös aiemmin US Postal -tallissa ajanut Roberto Heras siirtyi talliin.
Historia > Liberty Seguros

Kauden 2005 talli aloitti voittamalla Australiassa ajettavan Tour Down Under -kilpailun. Tämä oli erityisesti nuorten ajajien Alberto Contadorin ja Luis León Sánchezin ansiota. Ranskan ympäriajoon liittyen tallin menestykselle oli asetettu odotuksia erityisesti kolminkertaisen Espanjan ympäriajon voittajan Roberto Herasin ja Joseba Belokin harteille. Kaikesta huolimatta talli ei ole kuitenkaan pystynyt kunnolla haastamaan muita Ranskan ympäriajoon osallistuneita. Vuoden 2005 Ranskan ympäriajossa tallissa ajanut Marcos Antonio Serrano voitti Mende'en päättyneen etapin.
Talli ilmoitti, että kazakstanilainen pyöräilytähti Aleksandr Vinokurov liittyy talliin kausiksi 2006–2008. Vinokurov asetti tavoitteekseen sijoittua kärkisijoille Ranskan ympäriajossa. Myös kahden muun kazakstanilaisen ajajan Andrei Kašetškinin ja Sergei Jakovlevin ilmoitettiin liittyvän talliin.
25. marraskuuta 2005 Roberto Heras erotettiin tallista Espanjan ympäriajossa annetun positiivisen dopingtestin seurauksena. Heras oli voittanut kilpailun, mutta testit osoittivat hänen käyttäneen veritankkauksessa käytettävää EPO-hormonia. Heras menetti voiton ja sai kahden vuoden kilpailukiellon.
Historia > Sponsorimuutokset ja kausi 2006

23. toukokuuta 2006 Saiz pidätettiin Espanjassa julkitulleeseen ns. Operaatio Puerto -veridopingskandaaliin liittyen. Liberty Seguros reagoi tapahtumiin ja päätti lopettaa tallin sponsoroinnin 25. toukokuuta 2006. He lupautuivat rahoittamaan tulevat velvoitteensa.
2. kesäkuuta 2006 talli ilmoitti uuden sponsorin nimeksi Astanan, joka on nimetty Kazakstanin pääkaupungin mukaan. Sopimus on tehty Astana-yritysryhmän kanssa, johon kuuluu viisi kazakstanilaista yritystä. Sopimus kestää vähintään kolme vuotta ja siinä on jatkomahdollisuus kolmelle vuodelle. Talli tunnettiin tässä vaiheessa nimellä Astana-Würth.
30. kesäkuuta 2006 Astana-Würth suljettiin vuoden 2006 Ranskan ympäriajosta, koska viiden sen ajajan epäiltiin sotkeutuneen Operaatio Puerto -dopingskandaaliin. Tallille jäi ainoastaan neljä ajajaa. Ranskan ympäriajoon osallistuakseen joukkueessa on oltava vähintään kuusi ajajaa ja näin ollen talli ei voinut osallistua kilpailuun. Tämän seurauksena Würth päätti välittömästi lopettaa tallin sponsoroinnin alkaen 3. heinäkuuta 2006.
26. heinäkuuta 2006 Espanjan viranomaiset vapauttivat tallin viisi ajajaa epäilyistä ja talli jatkoi kilpailemistaan Saksan ympäriajossa elokuussa 2006, jossa Assan Bazayev voitti kilpailun ensimmäisen etapin.
Astana ja kilpailut

Le Monde ilmoitti 13. elokuuta 2007, että Astana-talli ei voi järjestäjien mukaan osallistua Espanjan ympäriajoon vuonna 2007. Syynä on tallissa Ranskan ympäriajon aikana paljastuneet doping-tapaukset.. Ranskan ympäriajon järjestäjä ASO (Amaury Sport Organisation) ilmoitti 13. helmikuuta 2008, ettei Astana saa osallistua vuoden 2008 Ranskan ympäriajoon, eikä mihinkään muuhunkaan ASO:n järjestämään kilpailuun
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Davide Ballerini | 21. syyskuuta 1994 |  Italia | Soudal Quick-Step (2023) |
| Alberto Bettiol | 29. lokakuuta 1993 |  Italia | EF Education-EasyPost (2024) |
| Cees Bol | 27. heinäkuuta 1995 |  Alankomaat | Team DSM (2022) |
| Clément Champoussin | 29. toukokuuta 1998 |  Ranska | Arkéa-B&B Hotels (2024) |
| Anthon Charmig | 25. maaliskuuta 1998 |  Tanska | Uno-X Pro Cycling Team (2023) |
| Nicola Conci | 5. tammikuuta 1997 |  Italia | Alpecin-Deceuninck Development Team (2022) |
| Yevgeniy Fedorov | 16. helmikuuta 2000 |  Kazakstan | Vino-Astana Motors (2020) |
| Lorenzo Fortunato | 9. toukokuuta 1996 |  Italia | Eolo-Kometa (2023) |
| Aaron Gate | 26. marraskuuta 1990 |  Uusi-Seelanti | Burgos-BH (2024) |
| Michele Gazzoli | 4. maaliskuuta 1999 |  Italia | Astana Qazaqstan Development Team (2023) |
| Sergio Higuita | 1. elokuuta 1997 |  Kolumbia | Red Bull-Bora-Hansgrohe (2024) |
| Florian Kajamini | 28. helmikuuta 2003 |  Italia |  |
| Max Kanter | 22. lokakuuta 1997 |  Saksa | Movistar Team (2023) |
| Harold Martín López | 3. joulukuuta 2000 |  Ecuador | Astana Qazaqstan Development Team (2023) |
| Matteo Malucelli | 20. lokakuuta 1993 |  Italia | Bingoal WB (2023) |
| Fausto Masnada | 6. marraskuuta 1993 |  Italia | Soudal Quick-Step (2024) |
| Henok Mulubrhan | 11. marraskuuta 1999 |  Eritrea | Green Project-Bardiani CSF-Faizanè (2023) |
| Wout Poels | 1. lokakuuta 1987 |  Alankomaat | Bahrain Victorious (2024) |
| Alessandro Romele | 30. elokuuta 2003 |  Italia | Colpack-Ballan (2023) |
| Christian Scaroni | 16. lokakuuta 1997 |  Italia | Gazprom-RusVelo (2022) |
| Ide Schelling | 6. helmikuuta 1998 |  Alankomaat | Bora-Hansgrohe (2023) |
| Harold Tejada | 27. huhtikuuta 1997 |  Kolumbia | Medellín (2019) |
| Mike Teunissen | 25. elokuuta 1992 |  Alankomaat | Jumbo-Visma (2022) |
| Diego Ulissi | 15. heinäkuuta 1989 |  Italia | UAE Team Emirates (2024) |
| Darren van Bekkum | 20. maaliskuuta 2002 |  Alankomaat | Team Visma | Lease a Bike Development (2024) |
| Simone Velasco | 2. joulukuuta 1995 |  Italia | Gazprom-RusVelo (2021) |
| Nicolas Vinokourov | 7. heinäkuuta 2002 |  Kazakstan | Astana Qazaqstan Development Team (2023) |
| Anton Kuzmin | 20. marraskuuta 1996 |  Kazakstan | Almaty Astana Motors (2023) |
| Su Haoyu | 26. lokakuuta 2000 |  Kiinan kansantasavalta | China Glory-Mentech Continental Cycling Team (2024) |
| Davide Toneatti | 9. huhtikuuta 2001 |  Italia | Astana Qazaqstan Development Team (2024) |

Lähde:  ProCyclingStats
Aiheesta muualla

Tallin viralliset kotisivut (Arkistoitu – Internet Archive) (englanniksi)
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Astana Team
Sveitsiläinen pyöräilijä Steve Morabito johtaa tallikaveri Julien Mazetia Herald Sun Tourilla 2007
Käännös suomeksi
Pentti Laurio

Pentti Laurio ja Irma Loikkanen Kauppisen pariskuntaa nauhoittamassa 1970-luvun alkupuolella.
Pentti Juhani Laurio (29. elokuuta 1931 Uurainen – 20. helmikuuta 1987 Las Palmas) oli suomalainen toimittaja ja viihdetaiteilija, pääammatiltaan opettaja.
Pentti Laurio tuli ylioppilaaksi Jyväskylän lyseosta vuonna 1954 ja opiskeli sitten kansakoulunopettajaksi Jyväskylässä. Hän palasi kotikaupunkinsa lyseoon ja toimi siellä suomen kielen, uskonnon ja historian tuntiopettajana. Lisäksi hän opetti puheilmaisua Jyväskylän yliopistossa. Hän jäi sairauseläkkeelle 1970-luvun puolivälissä.
Laurio oli 1960- ja 1970-luvuilla Jyväskylän Huoneteatterin kantavia voimia. Hän tuli tunnetuksi radio- ja televisiotyöstään, etenkin lastenohjelmista. Yhdessä Irma Loikkasen kanssa 1970-luvun alkupuolella hän teki ja esitti Yleisradiossa radiosarjaa Kauppisen pariskunta, jossa aviopari keskustelee karjalanmurteella arkisen kärttyisästi. 1970-luvun puolivälissä hän juonsi Mirja Pyykön kanssa TV 1:n lauantai-iltojen asiaviihdeohjelmaa Puhekupla.
Liettuan naisten jalkapallomaajoukkue

Liettua naisten jalkapallomaajoukkue edustaa Liettuaa naisten virallisissa jalkapallo-otteluissa. Se kuuluu UEFAan. Joukkue ei ole koskaan selviytynyt EM- tai MM-kilpailuihin.
Herofilos

Medaljonki johon on kuvattu Herofiloksen kasvot, Zaragozan entisen lääketieteellisen tiedekunnan seinässä.
Herofilos (m.kreik. Ἡρόφιλος, Hērofilos, 335–280 eaa.) oli antiikin kreikkalainen lääkäri. Hän oli kotoisin Khalkedonista. Herofilos oli ensimmäinen, joka sijoitti ihmiskehon komentojärjestelmän aivoihin ja ymmärsi ihmisen hermorakenteen. Herofilos liitti tunteet ja aistit osaksi hermostoa.
Henri Knuutinen

| Henri Knuutinen> Henkilötiedot |
| --- | --- |
Syntynyt: 27. joulukuuta 1997 (ikä 27) Kiuruvesi, Suomi
Kansalaisuus:   Suomi
Jääkiekkoilija
Lempinimi:  Henkka
Pelipaikka:  vasen laitahyökkääjä
Maila:  vasen
Pituus:  190 cm
Paino:  95 kg
Seura
Seura:  TPS
Sarja:  SM-liiga
Pelinumero:  84
Pelaajaura
Pääsarjaura:  2016–
Aik. seurat:  KalPa (SML) IPK (Mestis)
Henri Knuutinen (s. 27. joulukuuta 1997 Kiuruvesi) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä, mutta hän osaa pelata myös keskushyökkääjänä. Knuutista on luonnehduttu pelityyliltään voimahyökkääjäksi.
Ura > Maajoukkueura

Knuutinen on pelannut kolme nuorten maaottelua.
Muuta

Knuutinen harrasti lapsena myös 14-vuotiaaksi asti jalkapalloa Kiuruveden Palloilijoissa sekä KiuPan ja iisalmelaisen PK-37:n yhdistelmäjoukkueessa.
CPI SX 50

CPI SX 50 on Taiwanissa valmistettu nestejäähdytteinen 2-tahti Enduro-tyylinen mopo. CPI käyttää SM/SX-malleissaan 6-vaihteista Minarellin AM6 -moottorin kopiota. CPI SX 50:ssä on vakiona 2.2kW tehoa, ja siinä on 16-millinen Mikunin kaasutin.
CPI SX:ssä ja SM:ssä tulee pakoputki pulteilla kiinni, joten pakoputkeen täytyy tehdä muokkauksia, jos mopoon vaihtaa alkuperäiseen Minarelli AM6 -moottoriin sopivan sylinterin, johon tulee pakoputki jousilla kiinni.
CPI SX:ssä on akulla toimiva sähköstartti. Vauhtipyörässä on ratas, joka pyörittää starttia. Tämä vauhtipyörä tekee CPI:stä eri kuuloisen kuin muut mopot, koska vauhtipyörä on painavampi.
CPI SM:ssä ei ole vakiona käynnistyspoljinta, vain sähköstartti. CPI käyttää näissä mopoissa "piparkakku"-tyylisiä jarrulevyjä. Edessä 270 mm ja takana 210 mm.